stanford-oval/wikipedia huggingface dataset:
ז'גוב
תולדות היישוב

האזכור הראשון של היישוב הוא משנת 1378, ובשנת 1476 הוענקו לו זכויות עיר.
יהודי ז'גוב

בין מלחמות העולם התקיימה בעיירה קהילה יהודית קטנה. באמצע יולי 1940, בעת הכיבוש הגרמני במלחמת העולם השנייה, הוקם בעיירה גטו, אליו הובאו יהודים מיישובי הסביבה.
במרץ 1941 גורשו מספר מיושבי הגטו שבעיירה לאיזביצה קויאווסקה. באוקטובר 1941 חוסל הגטו בעיירה, כאשר כל יהודי המקום נקברו חיים בבורות סיד ביערות קז'ימייז' ביסקופי הסמוכים.
ז'הרה

ז'הרה (בסלובקית: Žehra; בהונגרית: Zsigra; בעבר בגרמנית: Schigra) הוא כפר קטן במחוז קושיצה במרכז מזרחה של סלובקיה, בו שוכנת כנסייה עתיקה בשם כנסיית רוח הקודש.
הכפר

הכפר שוכן בגובה של 426 מטר, דרומית-מזרחית לטירת ספיש, ומשתרע על שטח של 9.65 קמ"ר. הכפר היה שייך לטירה בימי הביניים ושכן בו בית מנוריאלי. בשנת 2005 התגוררו במקום 1,762 תושבים, רובם סלובקים וצוענים. בשנת 1993 הוכרז הכפר, יחד עם מספר אתרים סמוכים, כאתר מורשת עולמית וזאת בזכות כנסיית רוח הקודש (Kostol sv. Ducha) השוכנת על גבעה קטנה במרכזו.
כנסיית רוח הקודש בז'הרה

כנסיית רוח הקודש בז'הרה הוקמה לאחר שהרוזן יאן מז'הרה קיבל לכך רשות בשנת 1245. הכנסייה הוקמה לאחר שנת 1275 בסגנון מעבר רומנסקי-גותי, והיא שופצה ושונתה פעמים רבות במשך למעלה מ-700 שנות קיומה, עד שקיבלה את מראה הנוכחי. בשנת 1985 הוכרזה הכנסייה כאתר תרבותי לאומי, ושמונה שנים לאחר מכן הפכה גם לאתר מורשת עולמית.
93 מדרגות מאבן גיר מוליכות מבית הכומר אל הכנסייה, ומגיעות אליה מצידו של מגדל הפעמונים הנושא כיפת בצל. בכנסייה המקורית הייתה ספינה בודדת שבעבר נשאה תקרת עץ, אך היא נשרפה במחצית השנייה של המאה ה-15. ממבנה מקורי זה שרדה רק הקשת הרומנסקית שמעל למזבח, והמבנה עצמו הוקם מחדש והוא כולל כיום שתי ספינות. עיקר הריהוט הפנימי מעוצב בסגנון הבארוק, ועל המזבח תבליט מ-1656 המתאר את הביקור. בית המזבח הוקם ב-1510 וניצבים בו פסלים מהמאה ה-14, וסמוך לו שתי בימות מטיף שרק אחת מהן נמצאת בשימוש. הספסלים בכנסייה הותקנו בשנות ה-50 של המאה ה-20 והעוגב הוצב בה בשנים 1988–1989.
אולם עיקר פרסומה וחשיבותה של הכנסייה הוא בפרסקאות שבה. אלה כוסו בצבע סיד במאה ה-17 לאחר מגפת דבר שפקדה את האזור, במטרה לחטא את הכנסייה. הפרסקאות נחשפו שוב רק בשנות ה-50 של המאה ה-20, והם ערוכים בחמש קבוצות בהתאם למועד יצירתם החל בסוף המאה ה-13 ועד לסוף המאה ה-15:
הקבוצה הראשונה והמוקדמת ביותר כוללת 12 צלבים כנגד 12 השליחים, ומתוארכת למועד הקדשתה של הכנסייה.
הקבוצה השנייה כוללת פרסקאות בטימפנון של דלת הכנסייה הדרומית המכונים "הגולגולתא".
הקבוצה השלישית מהמחצית הראשונה של המאה ה-14 כוללת מספר פרסקאות ברחבי הכנסייה שניכרת בהם השפעה ביזנטית-איטלקית. על אלה נמנים "ישו המולך" והבתולה והילד על הקשתות;
וכן הכתרת הבתולה, הסעודה האחרונה, הבשורה למרים, ישו לפני הורדוס, הצליבה, ההסרה מן הצלב ועוד על הקירות.
הקבוצה הרביעית מהמחצית השנייה של המאה ה-14 כוללת את הפייטה ואת עץ החיים שתחתיו נראים בית כנסת המסמל את הברית הישנה וכנסייה המסמנת את הברית החדשה.
הקבוצה החמישית מהמחצית השנייה של המאה ה-15 צוירה על הקיר הצפוני של ספינת הכנסייה לאחר השריפה שפקדה את המקום. על פרסקאות אלה נמנים מילת הצלוב, הערצת האמגושים ויום הדין.
כנסיית ז'הרה
מראה הכנסייה מקרוב
ונדיס

| --- | --- |


 נתונים כלליים
 בורסה:  נאסד"ק (WEN) 
 מייסדים:  Dave Thomas 
 תקופת הפעילות:  15 בנובמבר 1969 – הווה (54 שנים) 
 מיקום המטה:  דבלין 
 ענפי תעשייה:  מזון מהיר 
 מוצרים עיקריים:  המבורגר 
 שווי שוק:  3.66 מיליארד דולר (10 באוקטובר 2024)
  
 www.wendys.com
 
ונדיס (באנגלית: Wendy's) היא רשת מסעדות מזון. נכון לשנת 2018 היא רשת ההמבורגרים השלישית בגודלה בעולם לאחר ברגר קינג ומקדונלד'ס, ומחזיקה בכ-6,711 מסעדות.
ב־24 באפריל 2008 הודיעה החברה על מיזוג עם Triarc Companies Inc, חברה הנסחרת בבורסה וחברת האם של Arby's. בעקבות המיזוג, Triarc נודעה כקבוצת ונדי / ארבי, ומאוחר יותר כחברת ונדי (באנגלית: The Wendy's Company).
היסטוריה

החברה נוסדה בשנת 1969 על ידי איש העסקים דייב תומאס, בקולמבוס שבמדינת אוהיו. הוא העניק לחברה את שמה על שם בתו בת ה-8. תומאס מכר המבורגרים מרובעים עם פינות שבלטו מצידי הלחמנייה העגולה, והעניקו רושם של שפע של בשר באיכות טובה, רעיון שהעתיק ממסעדה בעיר הולדתו במישיגן.
באוגוסט 1972 נפתח הסניף הראשון באמצעות זכיין, באינדיאנפוליס, אינדיאנה. המסעדה הקנדית הראשונה נפתחה בהמילטון, אונטריו בשנת 1976. בדצמבר 1976 פתחה ונדיס את המסעדה ה-500 שלה, הממוקמת בטורונטו. במרץ 1978, ונדי פתחה את המסעדה ה-1000 שלה בספרינגפילד, טנסי.
בשנת 1978 ונדיס הקימה את רשת העוף המטוגן Sisters Chicken & Biscuits ומכרה אותה לזכיינית הגדולה ביותר שלה בשנת 1987. בשנת 1979 נפתחה הסניף הראשון באירופיה במינכן, מערב גרמניה. באותה שנה הפכה ונדיס לרשת המזון המהיר הראשונה שהפעילה בר סלטים במסעדות שלה. ונדיס נכנסה לשוק האסייתי על ידי פתיחת המסעדות הראשונות שלה ביפן בשנת 1980, בהונג קונג בשנת 1982, ובפיליפינים ובסינגפור בשנת 1983. בשנת 1984 פתחה את המסעדה הראשונה שלה בדרום קוריאה.
בשנת 1989, ונדיס פתחה את המסעדה הראשונה שלה ביוון בכיכר סינטגמה באתונה, והייתה רשת המזון המהיר הזרה הראשונה במדינה. לאחר פתיחת 12 מסעדות בשלוש ערים, נטשה החברה את השוק היווני בשנת 2002. בשנת 1996 התרחבה הרשת בארגנטינה באמצעות פתיחת 18 מסעדות מקומיות. עם זאת, כולם נסגרו כעבור ארבע שנים, בגלל המשבר הכלכלי במדינה.
בשנת 1997 חתמה על הסכם חסות עם הNHL – ליגת ההוקי הלאומית.
בשנת 1998 יצאה מדרום קוריאה על ידי סגירת כל 15 המסעדות שלה ובשנת 2000 יצאה מבריטניה, ארגנטינה והונג קונג.
היסטוריה > בשנות ה-2000

בשנת 2002, לאחר מותו של המייסד דייב תומאס, נמכרה השליטה ברשת למיליארדר נלסון פלץ תמורת 2.34 מיליארד דולר.
באפריל 2005, מכירותיה של הרשת נפגעו קשות לאחר שאצבע קטועה של אדם נמצאה באחת ממנות הצ'ילי שהוגשו בסניף החברה בסאן חוזה שבקליפורניה, למרות שלאחר מכן התברר שהאצבע הושתלה על ידי סועדת במטרה לתבוע את הרשת.
בשנת 2007, נקלעה החברה למשבר, לאחר ירידה במכירות וברווחים ובעלי המניות שלה ביקשו להעמיד אותה למכירה. לאחר תקופת טלטלות ממושכת, השיגה חברת טריאק (Triac) בראשות המיליארדר נלסון פלץ שליטה בוונדיס והוא מיזג אותה עם רשת ארביס (Arby's) כדי ליצור את רשת המזון המהיר השלישית בגודלה בארצות הברית. לאחר העסקה מונה מנכ"ל טריאק, רונלד סמית, למלא את אותו התפקיד בוונדיס.
ביולי 2020, הזכיינית הגדולה ביותר של הרשת, חברת NCF המפעליה כ־400 סניפים של ונדי'ס, הגישה בקשה לצ'פטר 11 בבית המשפט בטקסס.
ונדיס בישראל

בסוף שנת 1987 החליטה הרשת להיכנס לישראל והחלה לחפש חברה זכיינית. במרץ 1988 הודיע שבחרה בקו-אופ הריבוע הכחול לקבלת הזיכיון להפעלת סניפי ונדיס בישראל. הקו-אופ קיבל גם את הזיכיון במצרים.
הסניף הראשון שלה נפתח בכיכר דיזנגוף שבתל אביב בדצמבר 1988. עד תחילת 1990 פתחה הרשת 4 סניפים ומייסד הרשת דייב תומאס הגיע לביקור בישראל.
בתחילת שנות ה-90, החליטה לסגור את כל סניפיה בישראל, וזאת עקב הפסדים שנבעו מניהול כושל ואסטרטגיה שיווקית לא נכונה.
הערות שוליים

↑  וונדי'ס מפשירה את הקרח, באתר גלובס, 13 באוגוסט 1997
↑  ספיר פרץ, ‏דרוש יורש, באתר גלובס, 8 בנובמבר 2009
↑  סוכנויות הידיעות, מכירותיה של רשת המסעדות וונדיס נפגעו השבוע קשות לאחר שאצבע אדם נמצאה באחת ממנות הרשת, באתר TheMarker‏, 13 באפריל 2005
↑  יהודית הספל בן-דק,ניו יורק, ‏וונדיס בצרות: רשת ההמבורגרים השלישית בגודלה בארצות הברית מועמדת למכירה, באתר גלובס, 19 ביוני 2007
רויטרס, המשקיע נלסון פלץ צפוי לגייס 750 מיליון דולר בהנפקה ראשונה לציבור של חברת צ'ק פתוח, באתר הארץ, 3 בנובמבר 2007
↑  אדוורטייזינג אייג', ‏הכיוון החדש של וונדיס: האם המיזוג יעניק לרשת את התנופה החסרה?, באתר גלובס, 5 במאי 2008
↑  רועי ברק, ‏הזכיינית הגדולה ביותר של פאסט פוד בארה"ב הגישה בקשת פשיטת רגל, באתר גלובס, 1 ביולי 2020
↑  מיכל הולצמן, רשת ההמבורגרים וונדי'ס בודקת זיכיון לישראל, מעריב, 20 בדצמבר 1987
↑  נורית זומר, רשת וונדיס לישראל, חדשות, 30 במרץ 1988
מיכל הולצמן, רשת מסעדות ההמבורגרים וונדי'ס בחרה בקו־אופ', מעריב, 30 במרץ 1988
↑  מיכל הולצמן, וונדי'ס ישראל - גם במצרים, מעריב, 14 באפריל 1988
↑  גיל חובב, תלוי בלחמניה, חדשות, 23 בדצמבר 1988
↑  הישראלים מחפשים עסקים דרך וונדי'ס, מעריב, 22 בינואר 1990
↑  Dovrat, Zehava (21 ביולי 1996). "Wendy's Burger Chain Seeks Franchisee to Renew Activity in Israel". Globes. Wendy's has already tried its luck in Israel. It {{cite news}}:  (עזרה)
זונדרט

זונדרט (בהולנדית: Zundert) היא עירייה ועיירה בדרום הולנד על גבול בלגיה, במחוז צפון בראבנט. זונדרט היא מקום הולדתו של הצייר הפוסט-אימפרסיוניסטי וינסנט ואן גוך.
זונדרט ב-1865
היסטוריה

שמה של העיירה מוזכר לראשונה בשנת 1157, בתעודה בה מאשר הבישוף של לייז' תרומה ממקום בשם "זונדרדה" שהיה אחד היישובים הראשונים באזור. הנזירים המקומיים, מלבד עבודתם הדתית, היו מעורבים גם בפינוי האדמה והפיכתה לחקלאית, וכן סייעו בשיפור שיטות חקלאיות באזור.
במהלך מלחמת העולם השנייה שוחררו זונדרט והעיירות בסביבה במהלך המתקפה של בעלות הברית ב-27 באוקטובר 1944.
במרחק קטן מהעיירה ניתן למצוא טברנה ותיקה בשם "In Den Anker". הטברנה בעלת הרישיון העתיק ביותר בהולנד. היא במקור משנת 1635, אך שופצה מחדש ב-1913.
גאוגרפיה

זונדרט ממוקמת כ-12 מטר מעל פני הים, 15 קילומטר מדרום-מערב לעיר ברדה, ו־35 קילומטר צפונית מזרחית לאנטוורפן, בלגיה.
זונדרט היא אחת מהעיריות החקלאיות ביותר של הולנד. 10% מכלל הייצור של משתלות בהולנד מגיע מאזור זונדרט.
ארכיטקטורה

הכנסייה הרומית-קתולית של זונדרט, כנסיית סנט טרודו, נבנתה בשנת 1927, ומכילה אוצרות אמנות מהמאה ה-17, שהגיעו אליה מהכנסייה סנט מיכאל (אנ') באנטוורפן, בלגיה. בין השאר ניצב בכנסייה פסל מקורי שנעשה על ידי האמן הפלמי פטר פאול רובנס. אוצרות נוספים כוללים שולחנות מזבח משיש, שלושה פסלים מאלבסטר, מספר ציורים ושני תאי וידוי מגולפים מעץ אלון. הכנסייה עצמה תוכננה על ידי יאן סטיוט, תלמידו של האדריכל פייר קויפרס.
בית העירייה של זונדרט נבנה ב-1830 בסגנון נאו-קלאסי. הוא נהרס ונבנה מחדש באותו סגנון ב-1965.
האדריכלית הראשונה של הולנד, מרגרט סטאל-קרופולר, בנתה סטודיו ב-1919 עבור האמן החזותי ריצ'רד רולנד הולסט ואשתו, המשוררת והפוליטיקאית הנרייטה רולנד הולסט-ואן דר שאלק בבוישה הייד. הסטודיו נבנה בסגנון אסכולת אמסטרדם.
ארכיטקטורה > טחנות רוח

זונדרט הוא ביתה של טחנת רוח סטנדרטית לעיבוד תבואה מהמאה ה-17, הנקראת "דה אקרמולן". מניחים שהיא נבנתה במקור בשנת 1652.
לטחנה היו בעבר בעלים פרטיים רבים, כולל הסטאדהאודר וילם החמישי שהפך לבעליה ב-1794. בתחילת המאה ה-20 הטחנה הייתה בבעלות וילהלמוס ואן דר סטפן.
הטחנה נפגעה קשות ב-1950, ולאחר מכן כמעט נהרסה מספר פעמים. ב-1959 רכשה אותה עיריית זונדרט, וערכה בה שיקום רציני ב-1961. שיקום נוסף בוצע בשנת 1991, אך אז, היה צורך לפרק ולשחזר את הטחנה כולה.
וינסנט ואן גוך

זונדרט היא מקום הולדתו ובית ילדותו של הצייר המפורסם וינסנט ואן גוך. הוא נולד ב-30 במרץ 1853 בבית קטן ברחוב הראשי של זונדרט, "מרקט 29". הבית הקודם נהרס מכיוון שהיה רעוע מכדי לשמר אותו, אך לוח במיקום זה עדיין מנציח את הולדתו. במאי 2007 החל שיפוץ הבית במרקט 29, והבית השכן. לאחר השיפוץ, בית וינסנט ואן גוך נפתח באוגוסט 2008.
ניתן לבקר בכנסייה הרפורמית ההולנדית שנבנתה ב-1806, בה החל אביו של וינסנט, תיאודורוס ואן גוך, להטיף ב-1849. בבית הקברות נמצא קברו של אחיו הגדול בשנה של וינסנט, שמת תוך זמן קצר בינקותו - הנקרא גם הוא וינסנט ואן גוך. וינסנט לא צייר כשגר בזונדרט, אבל צייר כמה רישומים שלה. במכתבים לאחיו תאו, וינסנט נזכר בזונדרט ובסביבתה כמה פעמים כשכותב על ילדות, שלווה ולמידה על החיים. מכיוון שהוא מת בעיירה הצרפתית אובר-סור-אואז, ב-29 ביולי 1890, קיים קשר מיוחד בין שני המקומות הללו. אפשר להבחין בכך, למשל, בקיומו של רחוב אובר-סור-אואז נסתר מעט, המסתיים בכיכר ואן גוך.
בעיירה קיימת אנדרטת ברונזה שנעשתה על ידי האמן הצרפתי אוסיפ זדקין של וינסנט ואחיו תאו והיא מוצבת ב"כיכר וינסנט ואן גוך". הפסל נחשף ב-28 במאי 1964 על ידי המלכה ההולנדית לשעבר יוליאנה. הפסל הוא ייצוג מופשט של הקשר של וינסנט עם אחיו תיאו.
מצעד פרחים

מצעד הפרחים של זונדרט נערך לראשונה בשנת 1936, לכבודה של המלכה וילהלמינה מהולנד, מה שהופך אותו למצעד הפרחים העתיק ביותר באירופה. כל שנה, המצעד מתחיל ביום ראשון הראשון של חודש ספטמבר כשהמוצגים נשארים בתצוגה ליום שני שלאחר מכן (שנחשב לחג על ידי התושבים). זהו מצעד הפרחים הגדול בעולם. מספר המבקרים יכול להגיע לעד 50,000 איש בשנה. פסלים ענקיים ומרשימים על משאית מכוסים באלפי פרחי דליה צועדים ברחבי העיר. מגבלות על הגודל והממדים המרביים של המוצגים הוגדרו לראשונה בשנת 1989, מה שמבטיח מעבר בטוח של המצעד ברחובות זונדרט.
במצעד מתחרים עשרים כפרים, כל אחד מהם בונה מיצג משלו.
ב-13 באוקטובר 2012, מצעד הפרחים של זונדרט הפך למסורת ההולנדית הראשונה ברשימה של אונסק"ו להגנה על מורשת תרבותית בלתי מוחשית, שאושררה על ידי הולנד ב-15 במאי 2012.
המצעד בוטל בשנת 2020 עקב מגפת הקורונה העולמית, בפעם הראשונה מאז מלחמת העולם השנייה. בשנת 2022 התקיים מצעד הפרחים ב-4 וב-5 בספטמבר.
אנשים בולטים

זונדרט הייתה ביתם של:
הנדריק דטמרס (1761 בגרוט-זונדרט - 1825), גנרל הולנדי בקרב ווטרלו
וינסנט ואן גוך (1853–1890), צייר פוסט-אימפרסיוניסטי הולנדי
תאו ואן גוך (1857–1891), סוחר אמנות הולנדי, אחיו של וינסנט ואן גוך וסב רבא של במאי הקולנוע, הסאטיריקן והסופר תאו ואן גוך.
ויל ואן גוך (1862–1941), פמיניסטית הולנדית ואחותם הצעירה של וינסנט ותאו ואן גוך.
רישרד רולנד הולסט (אנ') (1868–1938) צייר, שרטט, ליטוגרף, מעצב כריכות ספרים, תחריט וסופר הולנדי ואשתו, הנרייטה רולנד הולסט (1869–1952) משוררת וקומוניסטית הולנדית, מועמדת לפרס נובל לספרות.
Wim Voermans (נולד ב-1968 בזונדרט), פרופסור הולנדי למשפט חוקתי ומנהלי באוניברסיטת ליידן.
ז'אקו ורהרן (נולד ב-1969 ברייסברגן), מאמן שחייה הולנדי, מאמן העשור של הולנד ב-2010, זוכה אות האביר המלכותי של אורנג'-נסאו - 2012
הערות שוליים

↑  "Rubens was ook beeldhouwer: "Er is weinig bewaard, de beste beelden staan in Zundert en Sint-Joost"". www.gva.be (בהולנדית (פלמית)). 5 ביולי 2019. נבדק ב-2020-08-18. {{cite web}}:  (עזרה)
↑  "Vakantiewoning Atelier Roland Holst". Natuurmonumenten (בהולנדית). נבדק ב-2022-02-22.
↑  "Home - Van Gogh Brabant". Van Gogh Brabant.
↑  "Ontdek ons Corso - Corso Zundert". Corso Zundert verhaal. נבדק ב-2022-02-21.
↑  "Bloemencorso Zundert". Immaterieel Erfgoed (בהולנדית). נבדק ב-2022-02-22.
↑  Van Wolffelaar, Ralph (2020-03-31). "Anderhalf jaar wachten op het volgende Corso Zundert: gelukkig hebben we de foto's nog". BNDeStem. נבדק ב-2020-08-18.
| --- | --- |
בקרת זהויות :  GND: 4758141-4  MusicBrainz: 21877bea-f829-465f-9e8c-01ce4956fffb  NKC: xx0244422  VIAF: 145919649   WorldCat (עם VIAF): 145919649 
פסל המלאך מיכאל (ארכימלאך) שנוצר על ידי פיטר פאול רובנס, ממוקם בכנסיית סנט טרודו הקתולית בזונדרט.
פסל של וינסנט ותאו ואן גוך מאת אוסיפ זדקין. הכנסייה הרפורמית ההולנדית נמצאת ברקע.
בית ואן גוך בשנת 2009.
זוגיות (מתמטיקה)

במתמטיקה, זוגיות היא תכונה שיש לכל מספר שלם, בהתאם לשארית המתקבלת מחלוקתו ב־2:
כל מספר שלם שמתחלק ב־2 ללא שארית (או ששארית החלוקה שלו ב־2 היא 0) נקרא מספר זוגי
כל מספר שלם שאינו מתחלק ב־2 ללא שארית (או ששארית החלוקה שלו ב־2 היא 1) נקרא מספר אי־זוגי
כל מספר שלם הוא או זוגי או אי־זוגי (אך לא שניהם).
לדוגמה,  2,4,-18,0 הם מספרים זוגיים, ואילו 7 אינו זוגי אלא אי־זוגי. המספרים הזוגיים נקראים כך משום שאם בקבוצה יש מספר זוגי של עצמים, אז אפשר לחלק אותם לזוגות.
את קבוצת המספרים השלמים,  \mathbb {Z} , ניתן לחלק לשתי קבוצות זרות:
זוגיים:  \{2k:k\in \mathbb {Z} \}
אי־זוגיים:  \{2k-1:k\in \mathbb {Z} \}
את קבוצת המספרים הזוגיים נהוג לסמן  2\mathbb {Z} .
תכונת הזוגיות מוגדרת עבור המספרים השלמים, ואפשר להכליל אותה למספרים רציונליים (מספר רציונלי ייחשב זוגי אם בהצגתו כשבר מצומצם המונה זוגי). עבור מספרים ממשיים כלליים הזוגיות אינה מוגדרת.
תכונות אריתמטיות > חיבור וחיסור

| ± | מספר זוגי | מספר אי־זוגי |
| --- | --- | --- |
| מספר זוגי | מספר זוגי | מספר אי־זוגי |
| מספר אי־זוגי | מספר אי־זוגי | מספר זוגי |
תכונות אריתמטיות > כפל

| × | מספר זוגי | מספר אי־זוגי |
| --- | --- | --- |
מספר זוגי
| מספר אי־זוגי | מספר זוגי | מספר אי־זוגי |
תכונות אריתמטיות > חזקה

חזקה במעריך טבעי של מספר זוגי היא זוגית, וחזקה במעריך טבעי של מספר אי־זוגי היא אי־זוגית.
חזקה במעריך זוגי של מספר ממשי היא אי שלילית.
תכונות אריתמטיות > שורש

בהינתן מספר ריבועי זוגי, שורש המספר גם זוגי, באופן תואם בהינתן מספר ריבועי אי־זוגי, שורש המספר יהיה גם הוא אי־זוגי.
תכונות אריתמטיות > מבחני זוגיות

מספר שלם הנתון בהצגה עשרונית הוא זוגי אם ורק אם ספרת האחדות שלו זוגית (כלומר, שווה ל־0, 2, 4, 6 או 8).
עובדה זו נכונה בכל בסיס זוגי: המספר זוגי אם ורק אם ספרת האחדות זוגית. הסיבה לכך היא שכל ספרה שמעל לספרת האחדות תורמת כפולה של הבסיס, ולכן אינה משפיעה על הזוגיות. בהתאם לכך, מספר בינארי הוא זוגי אם ורק אם ספרת האחדות שלו היא 0, והוא אי־זוגי אם ורק אם ספרת האחדות שלו היא 1.
בבסיס אי־זוגי, מספר הוא זוגי אם ורק אם סכום הספרות שלו זוגי, זה כי:
\sum _{i=1}^{n}a_{i}k^{i}\equiv \sum _{i=1}^{n}a_{i}{\pmod {2}} בבסיס אי־זוגי.
המספר 2 הוא המספר הזוגי היחיד מבין אינסוף המספרים הראשוניים (כל השאר הם אי־זוגיים). השערת גולדבך, שהיא בעיה פתוחה בתורת המספרים, טוענת כי כל מספר זוגי גדול משתיים ניתן להצגה כסכום של שני מספרים ראשוניים.
תכונות אריתמטיות > ההערכה ה־2־אדית

על המספרים השלמים מוגדרת הערכה לא ארכימדית  \ \nu _{2}:\mathbb {Z} \rightarrow \mathbb {N} \cup \{0\}, לפי מספר גורמי־2 המקסימלי המחלק את המספר. מספר הוא זוגי אם ורק אם ההערכה שלו גדולה מאפס.
ראו גם

פונקציות זוגיות ואי־זוגיות
חלזונות גבוהים

| חלזונות גבוהים |
| --- | --- |
 חצוצרת הים
מיון מדעי
ממלכה:: בעלי חיים
מערכה:: רכיכות
מחלקה:: חלזונות
קבוצה:: חלזונות עילאיים
קבוצה:: חלזונות גבוהים
שם מדעי
 Hypsogastropoda ‏Ponder & Lindberg, 1997
חרוט מהמין Conus betulinus בים סין הדרומי. זהו אחד החלזונות הארסיים בעולם.
חלזונות גבוהים (שם מדעי: Hypsogastropoda) הוא ענף של חלזונות הכולל חלזונות ימיים רבים שמאופיינים בזימים ומכסה קונכייה (אופרקולום). הענף הוגדר ב-1997. פירוש השם הוא "חלזונות גבוהים", והכוונה היא מבחינת התפתחות ולאו דווקא מבחינת גובה פיזי.
ענף זה כולל:
ענף Neogastropoda (חלזונות חדשים)
מינים רבים, בהם:
חלזון פלך ענקי
חרוטון ארסי
ענף Littorinimorpha
מינים רבים, בהם:
חצוצרה אצילה וחצוצרת הים
חופית מנוקדת
יפה-פה
קבוצה לא רשמית Ptenoglossa
Neotaenioglossa
מינים רבים, בהם:
סגולית מבהיקה וסגולית דו-גונית
צינוריר בונה
זיסיס וריזאס

זיסיס וריזאס (ביוונית: Ζήσης Βρύζας; נולד ב-9 בנובמבר 1973) הוא כדורגלן עבר יווני ששיחק בעמדת החלוץ.
קריירת מועדונים

וריזאס נולד בקוואלה והתחיל את הקריירה שלו בסקודה קסנתי. בשנת 1996 חתם בפאוק סלוניקי. ב-30 בספטמבר 1997 הבקיע בדקה ה-87 את שער השוויון נגד ארסנל במסגרת הסיבוב הראשון של גביע אופ"א שנתן לקבוצתו יתרון 1-2 בסיכום שני המשחקים ובכך פאוק עברה לשלב הבא.
בשנת 2000 נקלעה פאוק לבעיות כלכליות והנהלת הקבוצה נאלצה למכור את וריזאס לפרוג'ה מהסרייה א' בה שיחק שלוש שנים.
בקיץ 2003 חתם בפיורנטינה שעונה לפני כן עלתה לסרייה א'. שנה לאחר מכן הושאל לסלטה ויגו מהליגה הספרדית השנייה.
בינואר 2006 חזר לאיטליה וחתם בטורינו מהסרייה ב' עד לסיום העונה.
בקיץ 2006 חזר לסקודה קסנתי.
ביוני 2007 חזר לקדנציה שנייה בפאוק כאשר חתם לשנתיים. ב-6 בינואר 2008 ערך את הופעתו האחרונה בקריירה בניצחון 0-1 נגד לאריסה כאשר נכנס בדקה ה-82 של המשחק.
קריירה בינלאומית

ב-27 באוקטובר 1994 ערך את הופעת הבכורה שלו בנבחרת יוון בניצחון 1-5 נגד ערב הסעודית. ב-25 בינואר 1995 הבקיע את שער הבכורה שלו בנבחרת בניצחון 2-3 נגד קפריסין.
ב-27 במרץ 2002 הבקיע צמד בניצחון 2-3 נגד בלגיה. ב-20 ביוני 2004 הבקיע בהפסד 2-1 לרוסיה במחזור האחרון של שלב הבתים של יורו 2004. שער זה נתן ליוון הפרש שערים עדיף ולכן היא זו שהעפילה לרבע הגמר על חשבון ספרד משם המשיכה לזכייה סנסציונית ביורו לראשונה בתולדותיה.
לאחר הפרישה

ב-8 בינואר 2008 מונה למנהל הטכני של פאוק סלוניקי וצטרף לדירקטוריון של המועדון יחד עם חברו לקבוצה לשעבר ויו"ר המועדון הנוכחי, תיאודורוס זגוראקיס. ב-9 באוקטובר 2009 החליף את זגוראקיס שהתפטר מתפקיד היושב ראש מסיבות אישיות. ב-11 באוגוסט 2010 וריזאס סיים את תפקידו בפאוק.
חמישה ימים לאחר מכן, הוא הפך לעוזר המאמן של פרננדו סנטוס, המאמן הראשי של נבחרת יוון בכדורגל לשנה אחת.
בשנת 2012 חזר לפאוק כנשיא המועדון וכעבור שנתיים חזר לתפקיד המנהל הטכני. ב-16 באפריל 2015 התפטר מתפקידו וכעבור מספר שבועות מונה לאותו תפקיד בווריה למשך עונה אחת.
תארים

גביע האינטרטוטו: 2003
אליפות אירופה בכדורגל: 2004
חיים פרייליכמן

| --- | --- |

 מדינה:  ישראל 
 השכלה:  אוניברסיטת בר-אילן 
 תפקיד:  מנהל כללי 
 
חיים פרייליכמן (נולד בתל אביב ב-4 בינואר 1955, י"א בטבת ה'תשט"ו) הוא בנקאי ישראלי, שכיהן כמנכ"ל בנק אגוד, בנק טפחות, ובנק אדנים.
לצד עיסוקיו המקצועיים עוסק פרייליכמן גם בפעילות חברתית וציבורית, היה שותף להקמת בית ספר יסודי בעיר מגוריו ומשמש יו"ר חבר הנאמנים של יוזמת "תלמוד ישראלי", בעבר שימש יו"ר אגודת איל"ן.
ביוגרפיה

בשנות ילדותו השתייך פרייליכמן לחסידות הוסיאטין מבית רוז'ין. בגיל 16 התייתם באופן פתאומי מאביו, שלקה בשטף דם במוח. עקב כך נאלץ לעזוב את לימודיו בישיבה התיכונית בה למד, ישיבת הדרום, ולעבור לעבוד במכולת המשפחתית על מנת לכלכל את משפחתו. בגיל 18 עבר עם אמו ואחותו לגור בבני ברק.
בשנת 1973 התגייס במסגרת ישיבות הסדר לנח"ל, ותוך כדי מלחמת יום הכיפורים עבר הסבה לשריון יחד עם חבריו לישיבות הסדר. לאחר שירותו הצבאי למד לתואר ראשון בכלכלה וחשבונאות, ולאחריו לתואר שני במנהל עסקים באוניברסיטת בר-אילן.
פעילותו העסקית

בגיל 28 התמנה לחשב בבנק אדנים, שהיה אז בנק קטן שמנה שני סניפים ומספר מצומצם של עובדים. ארבע שנים לאחר מכן, בגיל 32, מונה למנכ"ל הבנק, ובכך היה למנכ"ל הבנק הצעיר ביותר בארץ. פרייליכמן החזיק בתפקיד זה במשך עשר וחצי שנים. בסיומן של שנים אלו, בעזרת ניהול מוצלח, מנה הבנק כ-100 עובדים ב-12 סניפים ומערכת מחשוב עצמאית ומשוכללת.
לאחר עשר וחצי שנים בבנק אדנים, התקדם פרייליכמן והפך למנהלו של בנק טפחות, שהיה הבנק למשכנתאות הגדול במדינה. פרייליכמן ניהל את בנק טפחות עד שנת 2004. באותה שנה החליטה חברת האם, בנק המזרחי, למזג לתוכה את בנק טפחות. פרייליכמן התנגד נחרצות לתוכנית ולהשלכותיה, ועל רקע התנגדות זו התפטר.
לאחר סיום עבודתו בבנק טפחות המשיך בעשייה הציבורית. הוא מונה ליו"ר אגודת איל"ן, איגוד ישראלי לילדים נפגעים, שבראשו עמד בהתנדבות במשך שנה וחצי. במקביל שימש כיושב ראש חברת קרדן נדל"ן וכיועץ למפקח על הביטוח, בנושא אשראי חוץ-בנקאי.
בשנת 2006 התמנה למנכ"ל בנק אגוד. מאז החל פרייליכמן לנהל את הבנק, נפתחו עוד מספר סניפים במקומות שונים בארץ (בהם מודיעין, בני ברק ועוד).
בשנת 2013 הודיע על פרישתו הצפויה מבנק אגוד במהלך שנת 2014, וב-1 במרץ 2014 פרש מבנק אגוד ומהמערכת הבנקאית כולה.
שמונה שנים לאחר שפרש מהמערכת הבנקאית, בשנת 2022, חזר לקדנציה נוספת כמנכ"ל בנק אגוד, עד להשלמת מיזוגו לבנק מזרחי טפחות. כל שלושת הבנקים שניהל לאורך השנים מוזגו לבסוף לבנק מזרחי טפחות.
פעילותו הציבורית

בנוסף לדרכו הבנקאית עוסק פרייליכמן בפעילויות ציבוריות רבות, שכולן בהתנדבות. במשך שנים מתנדב פרייליכמן בעמותת החסד טל-חיים שעוסקת בעזרה לעולים וקשישים. כמו כן היה פרייליכמן בין מקימי בית הספר היסודי דעת מבינים בפתח תקווה.
לאחר פרישתו מהמערכת הבנקאית, מונה פרייליכמן בשנת 2014 ליו"ר חבר הנאמנים של תלמוד ישראלי.
כיהן בעבר כחבר בוועדת האיתור לרשות השידור החדשה.
משפחתו

חיים פרייליכמן נשוי לפזית, אב לארבעה ומתגורר בפתח תקווה.
ספרים

מאיר חיים: טפר הוצאה לאור, תשפ"א 2021.
הערות שוליים

↑  חיים פרייליכמן, מנכ"ל טפחות, הודיע לדירקטוריון הבנק על התפטרותו, באתר הארץ, 15 בפברואר 2012.
↑  בלעדי: חיים פרייליכמן ימונה למנכ"ל אגוד, באתר ynet, 9 במרץ 2006.
↑  אחרי 7 שנים, מנכ"ל בנק אגוד, חיים פרייליכמן, פורש, באתר כלכליסט, 30 במאי 2013.
↑  אבי שאולי, פרייליכמן: "אני בכלל לא בטוח שיש פה בועה במחיר הדירות, וגם אם תהיה ירידה זה לא יהיה דרמטי" - ראיון פרישה, באתר ביזפורטל, 26 בפברואר 2014.
↑  רועי ויינברגר, ‏חיים פרייליכמן חוזר לנהל את בנק אגוד עד למיזוג הסופי למזרחי טפחות, באתר גלובס, 24 בפברואר 2022
↑  חנן גרינווד, ‏חיים פריילכמן מונה ליו"ר חבר הנאמנים של ´התלמוד הישראלי´,  באתר כיפה, 11 במאי, 2014 13:29
| --- | --- |
בקרת זהויות :  NLI: 987009828190405171  VIAF: 9162178991007852483   WorldCat (עם VIAF): 9162178991007852483
זננאנזה

אנכי שנה-אמון
זננאנזה (המחצית השנייה של המאה ה-14 לפנה"ס) היה נסיך חתי, בנו של שופילוליומש הראשון, אשר התפרסם בשל מותו בדרכו להיות פרעה מצרים.
ביוגרפיה

באנלים של שופילוליומש (תעודה מס' 7), מתואר המעשה הבא:
”בעת שאבי היה ליד כרכמיש, הוא שלח את לופכי ואת תרחונתה-זלמה לארץ עמקי.
כאשר שמעו אנשי ארץ מצרים על תבוסת ארץ עמקי הם נבהלו.
וכיוון שאדונם נפחורוריה מת בדיוק באותו זמן, מלכת מצרים, תחמונזו, שלחה שליח לאבי וכתבה לו כך:
"בעלי מת ובן אין לי. אומרים שלך יש בנים רבים. אם תיתן לי אחד מבניך הוא יוכל להיות לי לבעל.
בשום אופן לא אקח משרת שלי לבעל. אני חוששת מכתם(?)".
כאשר שמע אבי דברים אלו הוא קרא לבכירים להתייעצות (באומרו):
"דבר כזה לא קרה לי מעולם!".”
לא ברור איזה פרעה מצרי מכונה כאן "נפחורוריה" ואיזו מלכה מכונה "תחמונזו". הרוב מזהים את המלכה עם אנכי שנה-אמון, בעוד זהותו של המלך נעה בין אחנתון ליורשו תות ענח' אמון. כך או כך, מדובר בתקופה בה שרר במצרים אי-שקט חברתי בעקבות הרפורמות הדתיות שהעביר אחנתון. על פי האנלים, שופילוליומש היסס לשלוח אחד מבניו למצרים, ושלח אנשים לבדוק את המצב לאשורו. המלכה השיבה לו מכתב כעוס:
”אילו היה לי בן האם הייתי כותבת לארץ אחרת על ההשפלה של עצמי ושל ארצי? ואתה לא האמנת לי ותאמר לי דברים כאלו. 
זה שהיה בעלי מת ובן אין לי. בשום אופן לא אקח משרת שלי לבעל. לא כתבתי לשום ארץ אחרת. 
אומרים שלך בנים רבים. אם תיתן לי אחד מבניך, הוא יהיה לי לבעל ולארץ מצרים יהיה מלך”.
בסופו של דבר המלך הסכים לשלוח את זננאנזה למצרים, מה שהיה הופך למעשה את מצרים וחת לממלכה אחת. אולם הוא מת בדרך, בנסיבות ובמקום לא ידועים. אביו האשים את המצרים במוות, אולם הפרעה החדש איי הכחיש את אחריותו למעשה. העניין הסתיים בסופו של דבר ללא הכרעה ברורה.
לקריאה נוספת

איתמר זינגר, החתים ותרבותם, 2011, עמ' 61–62.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.